Държавен вестник, бр. 101, 2023 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  101
(4) Пътните знаци се оценяват съгласно 
изискванията на Регламент (ЕС) № 305/2011 
на Европейския парламент и на Съвета от  
9 март 2011 г. за определяне на хармонизирани 
условия за предлагането на пазара на стро-
ителни продукти и за отмяна на Директива 
89/106/ЕИО (ОВ, L 88/5 от 4.4.2011 г.) и на 
наредбата по чл. 9, ал. 2, т. 5 от Закона за 
техническите изисквания към продуктите и 
съответните стандарти.
(5) На обратната страна на всеки пътен 
знак трябва да има СЕ маркировка на не-
светлоотразяващ носител, придружена от 
информацията, изисквана с приложение ZA 
на съответния хармонизиран стандарт.
(6) Лицето на пътния знак не трябва да има 
отвори или следи от отвори и да съответства 
на клас Р3 по БДС EN 12899-1 „Неподвижно 
закрепени вертикални пътни знаци. Част 1: 
Неподвижно закрепени пътни знаци“ (БДС 
EN 12899-1), като пътните знаци за временна 
организация и безопасност на движението I и 
II типоразмер може да съответстват на клас 
Р2 със съгласието на възложителя.
(7) Основата на пътния знак трябва да 
има устойчивост на корозия, съответстваща 
на клас SР2 по БДС EN 12899-1, а металният 
стълб от опорната конструкция трябва да е 
горещопоцинкован в съответствие с БДС ЕN 
ISO 1461 „Горещопоцинковани покрития на 
готови продукти от чугун и стомана. Техни-
чески изисквания и методи на изпитване“ със 
средна маса на покритието не по-малка от 
изискванията в таблица 3, а за скрепителните 
елементи – в таблица 4 на същия стандарт.
(8) Основата на пътния знак по отношение 
на защитата на ръбовете трябва да съответства 
на клас Е2 по БДС EN 12899-1, а за пътен 
знак с променливи размери – на клас Е3 по 
БДС EN 12899-1. Пътните знаци за временна 
организация и безопасност на движението I 
и II типоразмер и останалите пътни знаци 
I типоразмер могат да съответстват на клас 
Е1 по БДС EN 12899-1 със съгласието на 
възложителя. Защитата на ръба трябва да е 
непрекъсната по цялата периферия на основата.
(9) Материалите, използвани за носещи 
конструкции и свързващи елементи, трябва 
да съответстват на приложимите части от 
БДС EN 10025 „Горещовалцувани изделия 
от нелегирани конструкционни стомани. Тех-
нически условия на доставка“. Стоманата за 
изработване на носещите конструкции трябва 
да е с характеристики не по-ниски от S 235 JR 
съгласно БДС EN 10025-1 „Горещовалцувани 
продукти от конструкционни стомани. Част 
1: Общи технически условия на доставка. 
Национално приложение (NA)“.
(10) Изискванията по ал. 4 – 9 се отнасят 
и за другите средства за сигнализиране С4, 
С6 и С7.
(11) Експлоатационните характеристики за 
видимост на пътните знаци се определят с 
инвестиционния проект, както следва:
1. за пътни знаци по БДС EN 12899-1 кла-
сове R и CR съгласно приложение № 11;
2. за пътни знаци по БДС EN 12966-1 класове 
C, L, R и B съгласно таблица 1 на стандарта.
Чл. 7. (1) Всички надписи върху пътните 
знаци са изписани на български език, с букви 
от българската азбука, с изключение на пътни 
знаци Б2, Е8, Е19, Е22, Е26 и Т8.
(2) Повтарянето на надписите върху пътните 
знаци с латински букви се извършва съгласно 
изискванията на Закона за транслитерацията 
и на изискванията на тази наредба.
(3) Надписите, които могат да се изобра-
зяват чрез ПЗПС, са изписани на български 
език, като могат да се повтарят и с латински 
букви съгласно ал. 2. Не се допуска надписите 
на ПЗПС да се изобразяват с „бягащ (движещ 
се) текст“, а размерът на текста е дефиниран 
в приложение № 10.
Чл. 8. (1) В зависимост от класа на пътя, 
в чийто обхват се поставят, пътните знаци, 
оценени в съответствие с изискванията на 
БДС EN 12899-1, се класифицират в четири 
типоразмера:
1. в населени места:
а) I типоразмер – за второстепенни улици;
б) II типоразмер – за главни улици и за 
районни артерии;
в) III типоразмер – за градски магистрали;
г) IV типоразмер – за скоростни градски 
магистрали;
2. извън границите на населени места:
а) II типоразмер – за местни пътища и за 
пътища III клас;
б) III типоразмер – за пътища I и II клас;
в) IV типоразмер – за автомагистрали и 
скоростни пътища.
(2) Пътищата от един и същи клас се 
сигнализират с пътни знаци от един и същи 
типоразмер и клас на светлоотразяващото 
фолио по отношение на коефициент на об-
ратно отражение съгласно изискванията на 
чл. 10, ал. 2.
(3) Когато местните пътища и второсте-
пенните улици пресичат републиканските 
пътища и улици от по-висок клас, в кръсто-
вищата те се сигнализират с пътни знаци от 
група Б и с допълнителни табели Т1, Т8 и Т13 
с типоразмер и клас на светлоотразяващата 
повърхност, съответстващи на по-високия 
клас. При наличие на пешеходна пътека тип 
„Зебра“ изискванията се отнасят и до пътен 
знак Д17. 
(4) Път с по-висока проектна скорост и с 
по-голяма широчина на платното за движе-
ние от изискваната за класа, към който той 
принадлежи, се сигнализира с пътни знаци 
от следващия по-голям типоразмер по ал. 1 
и със светлоотразяващо фолио от по-висок